
Előadásomban egy ma is nagyon fejletlen térség gazdálkodását vizsgálom. Arra vagyok kíváncsi, hogy a 19. században a Dráva mentén jelen lévő és működő uradalmak milyen erdőgazdálkodási rendszert építettek ki. Munkámhoz levéltári, szakirodalmi és statisztikai forrásokat használtam. A dolgozatom elején ismertetem, hogy mit is adott az erdő a 19. századi társadalom számára. Ezt azért teszem, hogy megmutassam miért volt fontos az erdő a kor emberének. Majd ismertetem a Dráva mente természeti és gazdasági adottságait és az ezen a területen levő uradalmakat. Továbbá megvizsgálom, hogy az 1879. évi erdőtörvény milyen változásokat hozott az érintettek életében és gazdálkodási módszereikben. Bemutatom az általam vizsgált Dráva mentén elterülő uradalmak erdőgazdálkodási vonásait, külön kiértékelve azok vezetési, szervezési, haszonvételi és erdősítési módszereit. Végezetül megvizsgálom, hogy milyen folyamatok vezettek ahhoz, hogy ez a vidék a 19. század végére híressé vált a minőségi erdőgazdálkodásáról és modern faiparáról.
PAGE  
1

